Diari Oficial de la Generalitat Valenciana


Sumari del DOGV 3499, del 20-05-1999 (1999/4100)

ORDRE de 28 d'abril 1999, de la Conselleria de Medi Ambient, per la qual modifica l'Ordre de 28 de novembre de 1996, per la qual s'estableix un règim d'ajudes per a fomentar accions de desenvolupament i aprofitament dels boscos a les zones rurals de la Comunitat Valenciana, i es fa públic l'import global màxim per a 1999 de les ajudes previstes en aquella.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4100


Data del document
:   28-04-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * regió rural
    * suport econòmic
    * administració local
    * muntanya

ORDRE de 28 d'abril 1999, de la Conselleria de Medi Ambient, per la qual modifica l'Ordre de 28 de novembre de 1996, per la qual s'estableix un règim d'ajudes per a fomentar accions de desenvolupament i aprofitament dels boscos a les zones rurals de la Comunitat Valenciana, i es fa públic l'import global màxim per a 1999 de les ajudes previstes en aquella. [1999/S4100]
  
L'Ordre de 28 de novembre de 1996, de la Conselleria d'Agricultura i Medi Ambient, estableix un règim d'ajudes per a fomentar accions de desenvolupament i aprofitament dels boscos a les zones rurals de la Comunitat Valenciana.
  
L'article primer de l'ordre esmentada estableix que la dotació anual per a establir un règim d'ajudes que estarà en funció de l'assignació que per a aquest règim d'ajudes establisquen les corresponents lleis de pressupostos.
  
Tenint en compte que l'article 47.11.b del Text Refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana, fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per a fomentar accions de desenvolupament i aprofitament dels boscos a les zones rurals a la Comunitat Valenciana, regulades per l'Ordre de 28 de novembre de 1996, de la Conselleria d'Agricultura i Medi Ambient, es finançaran a càrrec del capítol VII de la secció 14, servei 03, programa 442.40, línia 1375 dels pressupostos de la Generalitat Valenciana, amb un import global màxim de 290.474.914 pessetes (1.268.463,52 euros) per a 1999.
  
Article 2
  
A les entitats locals se'ls podrà avançar, a petició d'aquestes, fins un 15% de l'import total de la subvenció, una vegada concedida l'ajuda.
  
Article 3
  
La base setena: «Obligacions dels beneficiaris», apartat 13, queda substituït per:
  
«Seran subvencionables les inversions realitzades des de l'1 de gener fins el 15 de novembre de l'any per al qual se sol·licita l'ajuda.
  
Mitjançant un certificat del tècnic competent de la Conselleria de Medi Ambient, se justificarà que la inversió s'ha realitzat amb posterioritat a l'1 de gener.»
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 d'abril 1999
  
El conseller de Medi Ambient,